### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 29. oktober 2025 har vedtaget Magistratens foranstående indstilling af 21. oktober 2025.

Radikale Venstres byrådsgruppe kunne tiltræde indstillingen med forbehold for hensyn til det § 3 beskyttede dyreliv, hvor det er vigtigt at overflytningen af dyrelivet fra det nuværende regnvandsbassin til det nye erstatningsvandhul sker med omtanke og på et tidspunkt, hvor dyrene ikke tager skade.

Velfærdslisten de Rød-Grønnes byrådsgruppe kunne ikke tiltræde indstillingen med bemærkning om, at "sagen er utilstrækkelig belyst. Særligt mangler der godkendelse af sikkerheden fra brandvæsenet og af udledningen af metaller og kvælstof fra Miljøstyrelsen."

Liberal Alliances byrådsgruppe kunne ikke tiltræde indstillingen.

###

Endelig vedtagelse af forslag til Lokalplan nr. 1229, Udvidelse af [adresse], kommuneplantillæg 163 for et område til tekniske anlæg og den tilhørende sammenfattende redegørelse.

### Resume

Lokalplanområdet er beliggende i den sydlige del af [adresse] ved [adresse] i [adresse].

Lokalplanen skal sikre, at området kan anvendes til tekniske anlæg, og den udlægger arealet til opførelse af et CO2-fangstanlæg, et CO2-fordråbningsanlæg og akkumuleringstanke.

Nye anlægshøjder tilpasses de eksisterende anlægs, dvs. maks. op til 45 meter. Den skovmæssige og afskærmende beplantning mod [adresse] fastholdes.

Forslaget er i overensstemmelse med kommuneplanens mål, men ikke de konkrete rammer, og ledsages derfor af et kommuneplantillæg, som skal muliggøre de nye anlæg.

Forslag til lokalplan og kommuneplantillæg er blevet miljøvurderet, og der er identificeret nogle miljømæssige opmærksomhedspunkter, som Kredsløb forventer at finde løsninger på.

Miljøstyrelsen vil senere skulle give selve anlægget en miljøgodkendelse.

### Beslutningspunkter

Det indstilles, at

1) forslag til Lokalplan 1229 Udvidelse af [adresse] vedtages endeligt med de ændringer, som fremgår af indstillingens afsnit 5.4,

2) forslag til Tillæg 163 til Kommuneplan 2017 vedtages endeligt,

3) forslag til sammenfattende redegørelse om miljø-vurdering vedtages, og

4) høringssvar besvares, som det fremgår af indstillingens afsnit 5.4 og den supplerende redegørelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-10-2025

Ulrike Gregersen: 7

Fremsendes til [adresse] med bemærkning, at Magistraten i mødet den 21. oktober 2025 anbefaler, at byrådet tiltræder Magistratsafdelingen for Teknik og Miljøs indstilling af 29. september 2025.

Liberal Alliance tog forbehold.

Patrick Andreasen var forhindret i at deltage i sagens behandling.